สปสช. ดูแล น้องไอซ์ รักษาเบาหวานต่อเนื่อง จับมือสมาคมเบาหวานพัฒนาระบบดูแลผู้ป่วย
สปสช.ประสาน หน่วย50(5) ศูนย์คุ้มครองสิทธิตามกฎหมายหลักประกันสุขภาพ ดูแล น้องไอซ์ ป่วยเบาหวานชนิดที่1 เข้าถึงการรักษาต่อเนื่อง เผยเหตุติดขัดเพราะยังไม่ย้ายหน่วยบริการ ทำใช้สิทธิบัตรทอง รพ.ในพื้นที่ไม่ได้ พร้อมระบุจับมือสมาคมโรคเบาหวานฯ พัฒนามาตรฐานอุดช่องว่าง ติดตามรักษาผู้ป่วยเบาหวานชนิดที่1ต่อเนื่อง ไม่ว่าผู้ป่วยจะย้ายไปยังพื้นที่ใดจะมีการติดตามและส่งต่อเพื่อเข้าสู่ระบบการรักษาได้ เริ่มปี2562นี้ 14 ก.พ.2562นพ.ศักดิ์ชัย กาญจนวัฒนา เลขาธิการสำนักงานหลักประกันสุขภาพแห่งชาติ (สปสช.) กล่าวว่า จากกรณีน้องไอซ์ อายุ7ปี ป่วยด้วยโรคเบาหวานชนิดที่1แต่ด้วยพ่อมีอาชีพเป็นคนงานก่อสร้าง ต้องย้ายที่อยู่อาศัยบ่อยครั้ง ทำให้ขาดการรักษาต่อเนื่องตามสิทธิหลักประกันสุขภาพแห่งชาติ (บัตรทอง) ทั้งนี้แม้ว่ากองทุนหลักประกันสุขภาพแห่งชาติ ได้กำหนดสิทธิประโยชน์เพื่อให้ผู้ป่วยเบาหวานเข้าถึงบริการแล้ว ทั้งในด้านการรักษาและการป้องกัน เพื่อลดภาวะแทรกซ้อนและความรุนแรง แต่ด้วยภาวะเศรษฐกิจและสังคม ทำให้ผู้ป่วยบางรายมีปัญหาเข้าไม่ถึงการบริการ โดยเฉพาะในกลุ่มผู้ป่วยเบาหวานชนิดที่1ซึ่งพบมากในเด็ก ต้องได้รับการรักษาต่อเนื่องด้วยการฉีดอินซูลิน ทำให้เกิดผลกระทบไม่ได้รับการรักษาต่อเนื่องดังเช่นกรณีของน้องไอซ์เป็นตัวอย่างหนึ่งที่ผ่านมาสำนักงานหลักประกันสุขภาพแห่งชาติได้ตระหนักต่อปัญหานี้ จึงได้ร่วมกับสมาคมโรคเบาหวานแห่งประเทศไทย และเครือข่ายผู้ป่วยในการร่วมพัฒนามาตรฐานการดูแลรักษาและพัฒนาทักษะการดูแลตนเองที่บ้าน เพื่อให้เกิดการดูแลผู้ป่วยที่จำเป็นต่อเข้าถึงบริการอย่างต่อเนื่อง โดยในปีงบประมาณ2562นอกจากการจัดสรรงบค่าบริการควบคุมป้องกันและรักษาโรคเบาหวานและความดันโลหิตสูง จำนวน1063ล้านบาทแล้ว ในงบประมาณจำนวนดังกล่าว ยังได้จัดสรรเพื่อดูแลผู้ป่วยเบาหวานชนิดที่1เฉพาะ ซึ่งจะทำให้ผู้ป่วยได้รับการดูแลรักษาอย่างมีมาตรฐานยิ่งขึ้น โดยเฉพาะการวัดผลค่าน้ำตาลในเลือดได้ด้วยตนเอง4ครั้ง/วัน ทำให้มีการควบคุมการฉีดอินซูลินและปรับพฤติกรรมได้อย่างมีประสิทธิภาพ เพิ่มคุณภาพชีวิตให้กับผู้ป่วยจากการจัดระบบเพื่อดูแลผู้ป่วยเบาหวานชนิดที่1ที่ได้เริ่มในปี2562นี้ ยังส่งผลให้ผู้ป่วยเบาหวานชนิดที่1ได้รับการลงทะเบียนและเข้าสู่โปรแกรมรักษาในระบบหลักประกันสุขภาพแห่งชาติ นำมาสู่การติดตามผู้ป่วยอย่างต่อเนื่อง ซึ่งที่ผ่านมาได้มีการสร้างเครือข่ายหน่วยบริการครอบคลุมทั้ง13เขต บริการสุขภาพ โดยมีโรงพยาบาลที่มีศักยภาพ38แห่งเข้าร่วมเป็นแม่ข่าย ซึ่งจะส่งผลให้ไม่ว่าผู้ป่วยจะย้ายไปยังพื้นที่ใดจะมีการติดตามและส่งต่อเพื่อเข้าสู่ระบบการรักษาได้ เลขาธิการ สปสช. กล่าวนพ.ศักดิ์ชัย กล่าวว่า ส่วนกรณีของน้องไอซ์ล่าสุด สำนักงานหลักประกันสุขภาพแห่งชาติ เขต4สระบุรี ได้ประสานไปยังหน่วยรับเรื่องร้องเรียนอื่นที่เป็นอิสระจากผู้ถูกร้องเรียนในพื้นที่ ซึ่งเป็นหน่วยงานตาม พ.ร.บ.หลักประกันสุขภาพแห่งชาติ มาตรา50 (5)ในการเป็นศูนย์คุ้มครองสิทธิ เพื่อลงไปดูแลและช่วยแก้ปัญหาให้เข้าถึงสิทธิการรักษาแล้ว เบื้องต้นจากข้อมูลทราบว่าสาเหตุที่น้องไอซ์ไม่ได้รับการรักษาโรคเบาหวานชนิดที่1ต่อเนื่อง เนื่องจากยังไม่ได้ทำการย้ายสิทธิ ทำให้ไม่สามารถใช้สิทธิหลักประกันสุขภาพแห่งชาติที่หน่วยบริการในพื้นที่ได้ ซึ่งคงต้องมีการย้ายสิทธิบัตรทองน้องไอซ์มายังหน่วยบริการในพื้นที่ อย่างไรก็ตามตรงนี้ถือเป็นหนึ่งในตัวอย่างช่องว่างของระบบ ซึ่ง สปสช.ได้พยายามพัฒนาระบบเพื่อให้เกิดการดูแลอย่างต่อเนื่องแล้ว
สปสช.ประสาน หน่วย 50(5) ศูนย์คุ้มครองสิทธิตามกฎหมายหลักประกันสุขภาพ ดูแล น้องไอซ์ ป่วยเบาหวานชนิดที่ 1 เข้าถึงการรักษาต่อเนื่อง เผยเหตุติดขัดเพราะยังไม่ย้ายหน่วยบริการ ทำใช้สิทธิบัตรทอง
เบาหวาน,บัตรทอง,สปสช.